ഡ്രൈവറെ കൊലപ്പെടുത്തി മോഷണം നടത്തിയ കേസ്: രണ്ടുപ്രതികളെ വെറുതെവിട്ട് ഹൈകോടതി മൃഗീയ കൊലപാതകമാണ് നടന്നതെന്ന് ചൂണ്ടിക്കാട്ടിയ കോടതി അന്വേഷണം കൂടുതല് ജാഗ്രതയോടും വൈദഗ്ധ്യത്തോടെയും ബുദ്ധിവൈഭവത്തോടെയും നടത്തേണ്ടിയിരുന്നെന്നും അഭിപ്രായപ്പെട്ടു. കൊച്ചി: ഡ്രൈവറെ കൊലപ്പെടുത്തി മോഷണം നടത്തിയ കേസിലെ രണ്ടുപ്രതികളെ ഹൈകോടതി വെറുതെവിട്ടു. ടാക്സി കാര് ഓട്ടം വിളിച്ച് പെരുമ്ബാവൂര് ഏഴിപ്രം മുള്ളന്കുന്ന് തച്ചരുകുടി ഹൈദരാലിയെ 46 2012 ആഗസ്റ്റ് 16ന് കൊല്ലപ്പെട്ടനിലയില് കണ്ടെത്തിയിരുന്നു. സംഭവത്തിലെ ഒന്നാം പ്രതി ഇടുക്കി പള്ളിവാസല് പോതമേട് മണി ശെല്വിന്, അഞ്ചാം പ്രതി തേനി സ്വദേശി പാണ്ടി എന്നിവരെയാണ് ഡിവിഷന് ബെഞ്ച് വെറുതെവിട്ടത്. ഇവര് കസ്റ്റഡിയിലാണെങ്കില് ഉടന് വിട്ടയക്കണമെന്നും ജാമ്യത്തിലാണെങ്കില് ജാമ്യബോണ്ട് റദ്ദാക്കണമെന്നും നിര്ദേശിച്ചു. നഷ്ടപരിഹാര പദ്ധതിപ്രകാരം ഹൈദരാലിയുടെ കുടുംബത്തിന് നഷ്ടപരിഹാരം നല്കുന്നത് പരിഗണിക്കാന് ലീഗല് സര്വിസസ് അതോറിറ്റി മെംബര് സെക്രട്ടറി ബന്ധപ്പെട്ട ജില്ല ലീഗല് സര്വിസസ് അതോറിറ്റിക്ക് നിര്ദേശം നല്കണം. 2016 ജൂലൈ 26ന് എറണാകുളം അഡീഷനല് സെഷന്സ് കോടതി വിധിച്ച മണിയുടെ ജീവപര്യന്തം തടവും പാണ്ടിയുടെ ഒരുവര്ഷം കഠിനതടവും റദ്ദാക്കിയാണ് ഉത്തരവ് ഇറക്കിയിരുക്കകയാണ്. പെരുമ്ബാവൂര് മുനിസിപ്പല് സ്റ്റാന്ഡില്നിന്നാണ് ആഗസ്റ്റ് 15ന് ഉച്ചക്ക് മണി കാര് ഓട്ടം വിളിക്കുകയും താലൂക്ക് ആശുപത്രിക്കുമുന്നില്നിന്ന് മൂന്ന് പേര്കൂടി കയറുകയും ചുറ്റികയും കമ്ബിയുംകൊണ്ട് അടിച്ചശേഷം കയര് കഴുത്തില് മുറുക്കി മരണം ഉറപ്പാക്കിയെന്നാണ് കേസ്. തുടര്ന്ന് മൃതദേഹം തീ കൊളുത്തി തിരിച്ചറിയാന് കഴിയാത്തവിധമാക്കി. മൃഗീയ കൊലപാതകമാണ് നടന്നതെന്ന് ചൂണ്ടിക്കാട്ടിയ കോടതി അന്വേഷണം കൂടുതല് ജാഗ്രതയോടും വൈദഗ്ധ്യത്തോടെയും ബുദ്ധിവൈഭവത്തോടെയും നടത്തേണ്ടിയിരുന്നെന്നും അഭിപ്രായപ്പെട്ടു. വ്യക്തവും പൂര്ണമായതുമായ തെളിവുകള് കരുത്തില്ലാത്തതിനാലാണ് ഇങ്ങനെ ഒരു ഉത്തരവ് കോടതി ഇറക്കിയത്.